Diari Oficial de la Generalitat Valenciana


Sumari del DOGV 8500, del 06-03-2019 (2019/1874)

RESOLUCIÓ de 19 de febrer de 2019, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de la parcel·la de 477,51 m², sítia a Rafelbunyol, realitzada per l'Ajuntament d'aquest municipi per a l'ampliació del centre de salut de la localitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1874


Data del document
:   19-02-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de febrer de 2019, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de la parcel·la de 477,51 m², sítia a Rafelbunyol, realitzada per l'Ajuntament d'aquest municipi per a l'ampliació del centre de salut de la localitat. [2019/1874]  
L'Ajuntament de Rafelbunyol, mitjançant l'Acord plenari de 23 de juliol de 2018, va acordar la cessió gratuïta a la Generalitat d'una parcel·la de 477,51 m² per a destinar-la a l'ampliació del centre de salut de la localitat. Segons consta en l'acord esmentat, l'immoble està qualificat jurídicament com a bé de domini públic.  
A proposta de la Direcció General d'Eficiència i Règim Econòmic de la Conselleria de Sanitat Universal i Salut Pública de 29 de gener de 2019 es van iniciar els tràmits legals oportuns per a l'acceptació de la cessió.  
La cessió s'efectua segons el que es disposa en l'article 37 de la Llei 14/2003, de patrimoni de la Generalitat, i en la disposició addicional onzena de la llei esmentada que regula la mutació demanial.  
Segons l'article 37 esmentat «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li'n la titularitat quan resulte necessari per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que en va motivar la mutació i, per tant, conserva el seu caràcter demanial. Si el bé o dret no es destinara a l'ús o servei públic o deixara de destinar-s'hi posteriorment, revertirà a l'administració transmissora, i s'integrarà en un patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni esmentada estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a la qual en correspon l'administració, defensa i conservació.  
  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant mutació demanial realitzada per l'Ajuntament de Rafelbunyol, de la parcel·la de 477,51 m² situada en l'esmentada localitat, la qual limita: nord, centre de salut; sud, resta de finca matriu; est, via de vianants 25 d'Abril, i oest, carrer Reial Séquia de Moncada.  
Consta inscrita en el Registre de la Propietat de Massamagrell al tom 2905, llibre 193, foli 10, finca 11889, inscripció 1a.  
Referència cadastral: 1180396MX6983Z5892WZ (part).  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Rafelbunyol s'efectua amb la condició de destinar l'immoble a l'ampliació del centre de salut de la localitat, la Generalitat mantindrà la titularitat del bé mentre continue afectat a l'ús o servei públic que va motivar-ne la mutació i, per tant, conserva el seu caràcter demanial. Si el bé o dret no es destinara a l'ús o servei públic, o deixara de destinar-s'hi posteriorment, revertirà a l'Administració transmissora, i s'integrarà en el seu patrimoni amb totes les seues pertinences i accessions.  
En cas d'incompliment dels fins per als quals es cedisca la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, aquesta tramitarà el corresponent expedient, de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari general de béns i drets de la Generalitat.  
  
  
Tercer  
L'Ajuntament de Rafelbunyol es compromet, a càrrec seu, a l'eliminació de qualsevol obstacle que poguera impedir o dificultar l'execució del projecte previst.  
  
Quart  
L'immoble acceptat haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Pública a la qual corresponen les competències demanials sobre aquest, incloent-ne l'administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Cinqué  
Notificar aquesta resolució a l'Ajuntament cedent i procedir-ne a la publicació en el Diari Oficial de la Generalitat Valenciana, per complir el que s'ha disposat en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant l'òrgan que va dictar l'acte, de conformitat amb el que s'ha previst en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que se'n puga exercitar qualsevol altre que es considere procedent.  
  
València, 19 de febrer de 2019.- El conseller d'Hisenda i Model Econòmic: Vicent Soler i Marco.